เฉก ธนะสิริ

นายแพทย์ เฉก ธนะสิริ (11 ตุลาคม พ.ศ. 2468 – 12 เมษายน พ.ศ. 2568 ) แพทย์ชาวไทย อดีตรองปลัดกรุงเทพมหานคร (นักบริหาร 10) เป็นผู้ก่อตั้งมูลนิธิฟื้นฟูส่งเสริมการแพทย์ไทยเดิม และอดีตนายกสมาคมวางแผนครอบครัวแห่งประเทศไทย  ได้รับการเชิดชูเกียรติ รางวัลนราธิป ประจำปี พ.ศ. 2549 และรางวัลผู้สูงอายุแห่งชาติประจำปี พ.ศ. 2564 จากกรมกิจการผู้สูงอายุ​

 ประวัติ 
นายแพทย์ เฉก ธนะสิริ เกิดที่จังหวัดพระนคร (กรุงเทพมหานคร) เป็นบุตรของหลวงจินดาสหกิจ (ละม้าย ธนะสิริ) กับนางประวัติ จินดาสหกิจ (สกุลเดิม สหัสสานนท์)แม่เต๋อ (Ester) ประทีปะเสน หญิงสยามคนแรกไปอเมริกา จบการศึกษาจากโรงเรียนเทพศิรินทร์ โรงเรียนสวนกุหลาบวิทยาลัย  จบปริญญาตรีคณะแพทยศาสตร์ศิริราชพยาบาล มหาวิทยาลัยมหิดล ปริญญาโทจากคณะสาธารณสุขศาสตร์ มหาวิทยาลัยมหิดล เมื่อ พ.ศ. 2494 และศึกษาต่อด้านสาธารณสุขศาสตร์ ที่มหาวิทยาลัยจอนส์ฮอปกินส์ รัฐแมริแลนด์ สหรัฐอเมริกา เมื่อ พ.ศ. 2496  สมรสกับแพทย์หญิง วิลิศ วีรานุวัตติ์ มีบุตรสาวชื่อ เฉลยลัคน์ (สมรสกับ กนก วงษ์ตระหง่าน)

นายแพทย์ เฉก รับราชการกองควบคุมกามโรคและคุดทะราด กรมอนามัย เป็นนายแพทย์อนามัยจังหวัดนครราชสีมา ระหว่าง พ.ศ. 2497–2506 เป็นผู้อำนวยการสำนักอนามัย (นักบริหาร 10) กรุงเทพมหานคร และเป็นรองปลัดกรุงเทพมหานคร (นักบริหาร 10) ระหว่าง พ.ศ. 2524-2529

นายแพทย์เฉก เคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516ราชกิจจานุเบกษา, พระบรมราชโองการ แต่งตั้งสมาชิกสภานิติบัญญัติแห่งชาติ, เล่ม 90 ตอนที่ 171 ก ฉบับพิเศษ หน้า 4, 24 ธันวาคม 2516 กรรมการอำนวยการสภาเศรษฐกิจและสังคมแห่งชาติ  กรรมการวางแผนสาธารณสุขแห่งชาติ กรรมการอำนวยการสภาสังคมสงเคราะห์แห่งประเทศไทย นายกสมาคมวางแผนครอบครัวแห่งประเทศไทย นายกสมาคมศิษย์เก่าแพทย์ศิริราช และได้รับรางวัล “มหิดลทยากร” จาก สมาคมศิษย์เก่ามหาวิทยาลัยมหิดล ประจำปี พ.ศ. 2546

นายแพทย์เฉก เป็นที่รู้จักจากการเขียนหนังสือ อายุ 120 ปี ทำไมจะทำให้... ไม่ได้ ซึ่งเป็นหนังสือที่เขียนไว้เพื่อเป็นแรงบันดาลใจในการใช้ชีวิตที่อายุยืน และได้รวบรวมวิธีคิด และวิธีปฏิบัติ เพื่อให้มีอายุ 120 ปี ตามเป้าหมายที่นายแพทย์เฉกตั้งเอาไว้ โดยหนังสือเล่มนี้มีที่มาจากการทำวิจัย และสำรวจผู้คนที่มีอายุยืนในประเทศไทย ในขณะที่นายแพทย์เฉก ยังเป็นแพทย์สาธารณสุขในภาคตะวันออกเฉียงเหนือ

นายแพทย์เฉก ถึงแก่กรรมอย่างสงบที่บ้านพัก เมื่อวันที่ 12 เมษายน พ.ศ. 2568 สิริอายุรวม 99 ปีอาลัย นพ.เฉก ธนะสิริ ถึงแก่กรรม สิริอายุ 99 ปี อุทิศร่างเป็นอาจารย์ใหญ่

 ผลงานเขียน 

 หนังสือชุด "กินอยู่อย่างไรให้ปลอดภัยโรค"
 ชีวิตนี้มหัศจรรย์ และพิสดารยิ่งนัก
 เล่นกับตัวเองอย่างไร ให้สุขกาย สุขใจ ปลอดโรคภัย 100 ปี 
 ทำอย่างไร จะปราศจากโรคและชะลอความชรา
 ทำอย่างไร ชีวิตจะยืนยาวและมีความสุข
 สมาธิกับคุณภาพชีวิต
 ธรรมชาติของชีวิต  
 การเพิ่มประสิทธิภาพของชีวิต
 สุดยอดแห่งพลังชีวิต  
 22 วัน ผจญภัยในป่าดงดิบแอฟริกาและเกาะค้าทาสแซนซิบา    

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม 100 ตอนที่ 207 ง ฉบับพิเศษ หน้า 43, 31 ธันวาคม 2526
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม 95 ตอนที่ 34 ง ฉบับพิเศษ หน้า 35, 27 มีนาคม 2521
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลา และเหรียญจักรพรรดิมาลา (ในโอกาสพระราชพิธีเฉลิมพระชนมพรรษา วันที่ ๕ ธันวาคม ๒๕๑๘ เหรียญจักรพรรดิมาลา), เล่ม 93 ตอนที่ 24 ง ฉบับพิเศษ หน้า 1488, 7 กุมภาพันธ์ 2519
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญรัตนาภรณ์, เล่ม 85 ตอนที่ 25 ง หน้า 888, 19 มีนาคม 2511

 หมายเหตุ 

 อ้างอิง 

หมวดหมู่:นักเขียนชาวไทย
หมวดหมู่:แพทย์ชาวไทย
หมวดหมู่:ข้าราชการพลเรือนชาวไทย
หมวดหมู่:สมาชิกสภานิติบัญญัติแห่งชาติ
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนเทพศิรินทร์
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากคณะแพทยศาสตร์ศิริราชพยาบาล มหาวิทยาลัยมหิดล
หมวดหมู่:บุคคลจากคณะสาธารณสุขศาสตร์ มหาวิทยาลัยมหิดล
หมวดหมู่:บุคคลจากมหาวิทยาลัยจอนส์ ฮอปคินส์
หมวดหมู่:ผู้ได้รับปริญญากิตติมศักดิ์จากมหาวิทยาลัยขอนแก่น
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา